# data[].attributes.attachment_link.description
Check out this Poster designed by Hildur Seljan.

# data[].attributes.body
Vefsíða um Uglurnar okkar í Víkurskóla er þessa dagana að líta dagsins ljós - endilega fylgist með!

# data[].attributes.attachment_link.title
Uglur.online - Samþætting námsgreina í Víkurskóla

# data[].attributes.body
Fiona Oliver er með B.A. í alþjóðalegu námi í menntunarfræði og M.Ed. í kennslufræði grunnskóla. Fiona ólst upp í Kanada en fjölskylda hennar er öll af skoskum ættum. Hún býr í Reykjavík ásamt eiginmanni og tveimur börnum. Fiona byrjaði kennsluferil sinn hjá Hjallastefnunni við enskukennslu, og það hjálpaði henni að verða skapandi kennari og láta ekki bækur stýra sinni kennslu. Eftir sex ár færði hún sig um set og byrjaði í Kelduskóla að kenna unglingum ensku. Skólaárið 2019-2020 var ákveðið að  Kelduskóli, ásamt fjórum öðrum grunnskólum í Reykjavík, yrðu svokallaðir þekkingarskólar í leiðsagnarnámi. Tilgangurinn var að kennarar þekkingarskólanna yrðu sérfræðingar í leiðsagnarnámi og yrðu færari um að deila þekkingu sinni með öðrum kennurum í landinu. Fiona tók að sér að verða leiðtogi leiðsagnarnáms og hefur haldið því starfi áfram í Víkurskóla með afar góðum árangri. Hún hefur einnig skrifað umsögn fyrir bók Nönnu Kristínar Christiansen Leiðsagnarnám, hvers vegna, hvernig, hvað? í Skólaþráðum. Þetta skólaár hefur hún haldið úti námskeiði fyrir Menntafléttuna sem kallast Leiðsagnarnám - fyrstu skrefin. Hún hefur aðallega fengist við enskukennslu en kennir einnig lífsleikni. Þetta er fyrsta árið sem Fiona kennir Uglur og nú vill hún ekki snúa til baka. Fiona elskar að kenna uglur í góðum teymum.

Hildur Seljan er með B.A. í ensku og kennsluréttindi í framhalds- og grunnskóla. Hildur er að austan en hefur einnig búið lengi á Suðurlandi og í Reykjavík. Hún býr nú í Reykjavík ásamt eiginmanni, tveimur börnum og tveimur köttum. Hún hefur einnig aðallega fengist við enskukennslu, bæði í framhalds- og grunnskóla, en með tímanum hafa fleiri og fleiri greinar bæst við og nú er hún búin að kenna allt nema stærðfræði. Hildur hefur kennt víða, m.a. í Menntaskólanum á Egilsstöðum, Menntaskólanum í Kópavogi, Sæmundarskóla og Kársnesskóla. Starfsárin við kennslu eru nú að verða ellefu. Hildur tók þátt í að móta nýtt skólakerfi í Menntaskólanum á Egilsstöðum sem kallast spannakerfi og bjó til ásamt samkennara fyrstu áfangalýsingarnar í ensku sem notaðar voru sem grunnur um land allt í framhaldsskólum. Hildur hefur tekið að sér enskukennslu á áfangaheimilinu Krýsuvík í gegnum MK. Hún byrjaði sem kennari við Víkurskóla haustið 2021 og fór strax inn í uglurnar, einnig hefur hún tekið að sér að leiða kynfræðslu í Víkurskóla og er að taka sín fyrstu skref í Erasmus+ verkefnum skólans. Hildi finnst uglur gefa sér endalaus tækifæri til sköpunar og frelsis og líður alveg eins og Fionu; í réttum teymum er allt hægt og allt skemmtilegt!

# data[].attributes.attachment_caption
Hildur, Edda og Fiona að taka við verðlaununum.

# data[].attributes.headline
Hvatningarverðlaun Skóla- og frístundaráðs 2023

# data[].attributes.subject
Hvatningarverðlaun Skóla- og frístundaráðs 2023

# data[].attributes.body
Víkurskóli fékk hvatningarverðlaun Skóla- og frístundaráðs fyrir verkefnið Regnboginn sem er ugla sem kennd var í 9. bekk í haust. Regnboginn er námsefni um hinseginleikann sem eykur og dýpkar skilning nemenda á hinseginleika. Nemendur unnu fjölbreytt verkefni á meðan uglunni stóð en loka m.a. barnaefni þar sem hinseginleiki kemur við sögu.

Höfundar Regnbogans eru Edda, Fiona og Hildur og tóku þær við verðlaunum á Öskudagsráðstefnunni.

# data[].attributes.body
Það er gífurlega einfalt að samtvinna leiðsagnarnám við uglukennsluna.

# data[].attributes.attachment_caption
Uglan er tákn visku, en einnig er hún víðsýn og klók.

# data[].attributes.headline
Fiona Elizabeth Oliver og Hildur Anna Seljan, kennarar í Víkurskóla: Uglur - samþætting námsgreina á unglingastigi

# data[].attributes.subject
Fiona Elizabeth Oliver og Hildur Anna Seljan, kennarar í Víkurskóla: Uglur - samþætting námsgreina á unglingastigi

# data[].attributes.body
Víkurskóli er nýsköpunarskóli þar sem lögð er áhersla á skapandi hugsun, hönnunarhugsun, nemendalýðræði, teymiskennslu og samþættingu námsgreina. Í öllum árgöngum eru kenndar svokallaðar Uglur sem byggja á samþættingu námsgreina og eru verkefni unnin þematengt, ýmist sem hópa- eða einstaklingsverkefni.

Í þessari málstofu kynna kennarar Víkurskóla Uglurnar, sem skipulagðar eru með tvennum hætti; annars vegar í íslensku, náttúrufræði, samfélagsfræði og upplýsinga- og tæknimennt og hins vegar í ensku, íslensku, samfélagsfræði og upplýsinga- og tæknimennt. Uglurnar eru skipulagðar af ugluteymum og mikil áhersla á fjölbreytt verkefni og þau samtvinnuð og metin út frá hæfniviðmiðum allra námsgreinanna. Samvinna nemenda er mikil og er aðferðum leiðsagnarnáms beitt og lögð áhersla á skapandi skil. ´

Í málstofunni verður sérstök kynning á Regnboganum, sem er Ugla sem nemendur í 9. bekk fengust við á þessu skólaári og fjallar um hinseiginleikann. Verkefnið fékk hvatningarverðlaun Skóla- og frístundaráðs. Markmið þess er að læra um hinseginleikann og skilja mikilvægi þess að bera virðingu fyrir öllu fólki. Í því felst að fræðast um réttindabaráttu hinsegin fólks og að búa til barnaefni sem sýnir fram á hinseginleikann og hvernig hægt er að auka við flóru hinsegin barnaefnis.

# data[].attributes.body
Kynningarmyndina er einnig að finna á ensku og pólsku á heimasíðu skólans: https://vikurskolinn.is/

# data[].attributes.attachment_link.title
Upp úr hjólförunum - ráðstefna í Helgafellsskóla 11. ágúst 2023 | Skólaþróun

# data[].attributes.attachment_link.description
Árdegisdagskrá verður einnig send út í streymi. 9.00-9.10 Setning 9.10-10.10 Thomas Hatch, prófessor við Columbia háskóla: The education we need for a future we can't predict (sjá nánar hér ) 10.10-10.30 Kaffihlé 10.30-11.00 Málfríður Bjarnadóttir, deildarstjóri í Helgafellsskóla: Skapandi skólastarf - lykill að framtíð (sjá nánar hér ) 11.00-11.30 Hildur Arna Håkansson, kennari í Skarðshlíðarskóla: Hlaðborð möguleikanna.